জামেয়া আরাবিয়া শামছুল উলুম কারবালা মাদ্রাসা
জামিয়া আরাবিয়া শামসুল উলুম ( আরবি: الجامعة العربية شمس العلوم ) যা সংক্ষেপে কারবালা মাদরাসা নামে পরিচিত– হল বাংলাদেশের উত্তরবঙ্গে অবস্থিত বগুড়া জেলার একটি দেওবন্দী কওমি মাদরাসা। এটি বাংলাদেশের স্বাধীনতার ১ বছর পর ১৯৭২ সালে প্রতিষ্ঠিত হয়। উত্তরবঙ্গে ইসলাম প্রচার এবং ইসলামী শিক্ষা বিস্তারে প্রতিষ্ঠানটির ব্যাপক অবদান স্বীকৃত। এটি ভারতের দারুল উলুম দেওবন্দ ও বাংলাদেশের দারুল উলুম হাটহাজারি মাদরাসার আদলে প্রতিষ্ঠিত এবং পরিচালিত হয়। এটি কওমি মাদরাসাসমূহের শিক্ষাবোর্ড তানযিমুল মাদারিসিদ্দিনিয়া বাংলাদেশের অধিভুক্ত এবং বোর্ড নিয়ন্ত্রিত পরীক্ষার ফলাফলে কৃতিত্বের দাবিদার।